બીકેસીમાં કામ કરતા અનેક ઉચ્ચ અધિકારીઓ પોતાના માટે બાંદરામાં જ ઘર શોધી રહ્યા છે. અહીં ઑફિસનાં ભાડાં ઘટતાં અટકી ગયાં છે અને ધીમે-ધીમે ડિમાન્ડ નીકળી રહી છે જે પૉઝિટિવ નિર્દેશ આપે છે. બીકેસીમાં આકૃતિ, ડીબી રિયલ્ટી, આરએનએ વગેરે જેવા બિલ્ડરો જમીન ધરાવે છે. તેમના તરફથી અહીં ડેવલપમેન્ટ થશે ત્યારે પણ બીકેસીમાં સપ્લાય વધશે. વધુમાં અહીં મ્હાડા (મહારાષ્ટ્ર હાઉસિંગ ઍન્ડ એરિયા ડેવલપમેન્ટ ઑથોરિટી)નું રીડેવલપમેન્ટ મોટા પાયે થવાની યોજના છે તેમ જ રિલાયન્સના સેન્ટર બાદ ઑફિસ-સ્પેસની સપ્લાય નોંધપાત્ર વધશે એ પણ નિશ્ચિત છે. આગામી પાંચ વરસમાં બીકેસીની બોલબાલા જોવા મળે તો નવાઈ નહીં.